Útlit Meðalhá jurt ( 15 - 30 sm ) sem ber snotur blá eða fjólublá , klukkulaga blóm . Vanalega ber hver einstaklingur eitt til tvö blóm , en þó stundum fleiri . Krónan slútir eftir því sem hún þroskast . Blöðin á bláklukku eru mismunandi að lögun eftir því hvar á plöntunni þau eru að finna . Stofnblöðin , næst rótarhálsinum , eru hjartalaga eða nær kringlótt . Ofar verða blöðin oddbaugótt , síðan lensulaga og efst verða þau heilrend . Blómgun Útbreiðsla Bláklukkan er ein af fáum íslenskum háplöntum sem er nær algjörlega einskorðuð við einn ákveðinn landshluta . Hún er algeng á öllu Austurlandi , frá Þistilfirði suður að Skeiðará , en nær hvergi annarstaðar samfelldri útbreiðslu . Hún er mest á láglendi en þó finnst hún á strjáli upp í 500 m h.y.s. og hæst á Teitutindi í 1.000 m h.y.s. Bláklukka vex við afar fjölbreyttar aðstæður , í graslendi , móum , klettum og skógum . Þolir ágætlega hálfskugga en vex best á sólríkum stöðum , líkt og opnum í skógi . Annað áhugavert Bláklukka er tileinkuð dýrlingnum Dominic , verndara stjörnufræðinga . Ræturnar eru ætar og plantan var áður höfð til litunar .